Hoenders in die Bybel - Francois Malan - www.bybelkennis.co.za
by Mitch Kalp · 07/11/2017
Het hoenders soos ons dit vandag ken voorgekom in die bybelse tyd? ‘n Wetenskaplike het ‘n terloopse opmerking op ‘n radioprogram gemaak dat daar nie hoenders was nie. – mbt haan wat gekraai het toe Petrus Jesus verloën
Prof Francois Malan nantwoord:
Jy ken jou Bybel beter as die sogenaamde wetenskaplike. Hoenders was goed bekend in die Bybelse tyd. Jou teks oor die haan wat vir Petrus kraai staan in Matteus 26:34,75; Markus 14:30,68,72; Lukas 22:34,60,61 en Johannes 13:38; 18:27.
Die hanekraai was so algemeen bekend, dat die Romeine hulle nagwake vir die wagte in vier ongeveer drie-uur periodes ingedeel het, en die derde nagwaak van 12-3vm genoem het ‘hanekraai’ vgl. Markus 13:35 se vier nagwake: aand (6-9nm), middernag (9nm-12), hanekraai (12-3vm) en môre vroeg (3-6vm).
In Matteus 23:37 en Lukas 13:34 kla Jesus oor Jerusalem wie se inwoners Hy bymekaar wou maak soos ’n hen haar kuikens onder haar vlerke bymekaarmaak, maar julle wou nie.